CELEX: 62015TN0451
Language: fi
Date: 2015-08-05 00:00:00
Title: Asia T-451/15: Kanne 5.8.2015 – AlzChem v. komissio

28.9.2015   
            
            
               FI
            
            
               Euroopan unionin virallinen lehti
            
            
               C 320/45
            
         Kanne 5.8.2015 – AlzChem v. komissio
   (Asia T-451/15)
   (2015/C 320/63)
   Oikeudenkäyntikieli: englanti
   
      Asianosaiset
   
   
      Kantaja: AlzChem AG (Trostberg, Saksa) (edustaja: asianajaja A. Borsos)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               tutkimaan kanteen ja toteamaan sen perustelluksi,
            
         
               —
            
            
               kumoamaan 26.5.2015 tehdyn Euroopan komission päätöksen Ares (2015) 2176662, joka on tehty Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 4 artiklan perusteella vastauksena hakemukseen nro GESTDEM 2015/1640, ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu oikeudelliseen virheeseen ja ilmeiseen arviointivirheeseen sovellettaessa yleistä olettamaa, joka koskee poikkeusta unionin tarkastustoimien tarkoituksen suojasta. Kantaja vetoaa seuraaviin virheisiin:
               
                           —
                        
                        
                           oikeudellinen virhe, jonka komissio on tehnyt soveltaessaan yleisiä poikkeuksia
                        
                     
                           —
                        
                        
                           oikeudellinen virhe, jonka komissio on tehnyt tarkastustoimien tarkoituksen suojan osalta
                        
                     
                           —
                        
                        
                           oikeudellinen virhe ja ilmeinen arviointivirhe, jotka komissio on tehnyt arvioidessaan tehokkaita oikeussuojakeinoja koskevan oikeuden suojelemista koskevaa ylivoimaista yleistä etua (Euroopan unionin perusoikeuskirjan 47 artikla) ja
                        
                     
                           —
                        
                        
                           oikeudellinen virhe, jonka komissio on tehnyt soveltaessaan asiakirjoihin tutustumista koskevaa perusoikeutta (Euroopan unionin perusoikeuskirjan 42 artikla).
                        
                     
         
               2)
            
            
               Toinen kanneperuste, joka perustuu oikeudelliseen virheeseen ja ilmeiseen arviointivirheeseen sovellettaessa kaupallisten intressien suojeluun liittyvää poikkeusta.
            
         
               3)
            
            
               Kolmas kanneperuste, joka perustuu asiakirjoihin tutustumista niiden ei-luottamuksellisessa versiossa taikka paikan päällä koskevan oikeuden epäämisen perusteluvelvollisuuden laiminlyöntiin.